Σαλάτα με καρότα και ψητά παντζάρια
Η γήινη νοστιμιά αυτής της σαλάτας με καρότα και ψητά παντζάρια θα σας εντυπωσιάσει.
400 γρ. παντζάρια, μόνο οι βολβοί, μικρού μεγέθους και κατά προτίμηση βιολογικοί, καθαρισμένοι, 400 γρ. καρότα μικρά (κατά προτίμηση βιολογικά), καθαρισμένα, 4 κουτ. σούπας άνηθος (χωρίς τα χοντρά κοτσάνια), ψιλοκομμένος, 2 κουτ. σούπας ελαιόλαδο, 300 ml χυμός πορτοκαλιού, 1 κουτ. γλυκού κόλιανδρος, σε σκόνη (ή πάπρικα), 1 σκελίδα σκόρδου, πολτοποιημένη, 1 κουτ. σούπας μέλι, 120 ml ελαιόλαδο, χυμός από 1 μεσαίου μεγέθους λεμόνι, ξύσμα από 1/2 λεμόνι, ακέρωτο (και κατά προτίμηση βιολογικό), αλάτι χοντρό θαλασσινό, πιπέρι
Για να φτιάξουμε τη σαλάτα, με καρότα και ψητά παντζάρια ξεκινάμε φτιάχνοντας τη μαρινάδα.Σε ένα μεγάλο μπολ βάζουμε τα υλικά της μαρινάδας και τα χτυπάμε με ένα πιρούνι. Προσθέτουμε τα παντζάρια και τα καρότα, σκεπάζουμε το μπολ με διάφανη μεμβράνη και τα βάζουμε στο ψυγείο να μαριναριστούν για τουλάχιστον 30 λεπτά.Προθερμαίνουμε τον φούρνο στους 180 °C.Τραβάμε τα λαχανικά μας από τη μαρινάδα και τα αραδιάζουμε σε ένα αντικολλητικό ταψί. Περιχύνουμε με 4 -5 κουτ. σούπας από τη μαρινάδα και τα ψήνουμε περίπου για 20 - 25 λεπτά, μέχρι να μαλακώσουν. Δε θέλουμε τα λαχανικά μας να ψηθούν πολύ, αλλά να μείνουν λίγο τραγανά στο κέντρο τους. Τα κόβουμε σε ροδέλες, τα περιχύνουμε με τη σάλτσα από το ταψί, με το ελαιόλαδο, πασπαλίζουμε με άνηθο και αλάτι και σερβίρουμε τη σαλάτα με καρότα και ψητά παντζάρια.
Καρότα,Παντζάρια,Vegan,Νηστίσιμα,Χορτοφαγικά